Александър Пушкин
Цветче

Превод от руски: Найден Вълчев, —

chitanka.info

Цветче[0]

Цветче изсъхнало и старо

намирам в стара книга аз

и мойте мисли в надпревара

се спускат още в тоя час:

кога, къде и в дни какви ли

уханно цъфнало е то?

Чии ли пръсти са го скрили

във тази книга? И защо?

Какво ни спомня то: раздяла

Щастлива среща през нощта?

Или разходка в утрин бяла

на сам човек през пролетта?

Къде е той? И тя къде е?

Или трева над тях расте

и само в спомена живеят

като това цветче и те?

[0] Напечатано в алманаха „Галатея“, 1829, №2. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.